Sergej Skripal

Sergej Viktorovitsj Skripal (russisk: Сергей Викторович Скрипаль, født 23. juni 1951 i Sovjetunionen) er en tidligere oberst i den russiske militære etterretningstjeneste GRU og overløper til - og agent for det britiske Secret Intelligence Service (MI6).
Den 4. mars 2018 ble han og hans datter funnet bevissløse i Storbritannia og bragt til sykehus der det ble funnet tegn på forgiftning. Den 7. mars 2018 meddelte sjefen for Counter Terrorism Command i Metropolitan Police at de to høyst sannsynlig var blitt utsatt for et målrettet angrep med en nervegift.


== Agentvirksomhet ==
Den tidligere GRU-offiseren jobbet som dobbeltagent for MI6 på 1990-tallet og tidlig 2000-tallet. Den som rekrutterte Skripal som dobbeltagent, var MI6-agent, Pablo Miller, som på 90-talet var agent i Tallinn. Skripal ble avslørt og arrestert av FSB i desember 2004 og dømt for landssvik med fengsel i 13 år. I 2010 ble han utvekslet med russiske spioner i Storbritannia og ble bosatt i Salisbury, der han gjenopptok venskapet med Pablo Miller. Skripal røpet fra 1990-årene identiteten til mange russiske agenter i Europa til MI6. Fra russisk side hevdes det at MI6 betalte ham 100 000 dollar for dette. 
Etter at han ble avslørt, dømte en militærdomstol i Moskva ham i 2006 til 13 års fengsel for høyforræderi i form av spionasje, og fratok ham alle titler og utmerkelser. I juli 2010 ble han benådet av den russiske president Dmitrij Medvedev, og sammen med tre andre vestspioner (blant dem atomfysikeren Igor Sutjagin) utvekslet mot ti russiske spioner som var blitt arrestert av FBI (blant dem  Anna Chapman). Siden da har Skripal bodd i Storbritannia.
Skripals familie bestred alle anklager om at han hadde begått noe høyforræderi og kalte bevisene for fabrikkerte.I 2012 døde Skripals hustru i Liudmila i Salisbury av kreft, i 2016 døde så Skripals bror som bodde i Russland. I 2017 døde Skripals 43-årige sønn plutselig under et besøk med sin kjæreste i St. Petersburg. Som dødsårsak ble leversvikt anført. Familien betvilte den diagnosen.Den 4. mars 2018 ble han sammen med sin datter, som var på besøk fra Moskva, forgiftet med nervegift som senere viste seg å være Novitsjok. Sergei ble kritisk syk av forgiftningen, og blelagt inn på Salisbury distriktssykehus. Dattera, Julia, frisknet til og ble utskrevet fra sykehuset i april 2018. Sergei selv ble utskrevet fra sykehuset den 17. mai 2018.


== Etterforskning ==
Forgiftinga ble etterforsket som mordforsøk., og myndighetene i Storbritannia var raske med å beskylde Russland og president Putin for ugjerningen, for de mente motivet kunne være det samme som i mordet på Aleksandr Litvinenko
Myndighetene i Russland avviste denne beskyldningen, og sa at de ikke hadde informasjon om nasjonaliteten til Skripal.
 Britisk politi hevdet han var britisk.
Russiske myndigheter ville ha prøver av stoffet som ble brukt i giftangrepet, men det fikk de ikke. I stedet ble prøver sendt til Porton Down. Den tidligare britiske ambassadøren Craig Murray skrev i mars 2018 at det britiske forsvarsdepartementets forskningslaboratorium i Porton Down følte seg presset av politikere for å skulle uttale at giften i Salisbury kom fra Russland. Men det lengste man der ville strekke seg, etter hardt press, var å si at det var en gift «av ei type utvikla av Russland».Det britiske militære senteret i Porton Down sa at de er i stand til å identifisere stoffet som A-234 Novitsjok og at det er en type militær nervegift, men de kan ikke slå fast at den er laget i Russland.


== Internasjonale reaksjoner ==
Storbritannia fortsatte med beskyldningene mot Russland, og i denne samanhengen ble den gang utenriksminister, Boris Johnson tatt i løgn. 
Britene utviste flere russiske diplomater fra landet. USA, Canada og 14 av EU-medlemsland fulgte også opp og utviste over 100 russiske diplomater. Norge viste også ut en diplomat.  Russland satte også frem beskyldninger, og mente at Storbritannia selv kunne stå bak mordforsøket,   
og svarte med å utvise like mange diplomater som landet har fått utvist fra USA og andre europeiske land.


== Nye tilfeller av novitsjokforgifting i området ==
I begynnelsen av juli 2018 ble Charlie Rowley og Dawn Sturgess kritisk syke av nervegiften Novitsjok i Salisbury, trolig ved et uhell. Den 8. juli døde Dawn Sturgess, og britisk politi etterforsket derfor drap.


== Konkrete beskydninger mot to russiske statsborgere ==
Den 5. september 2018 kom Storbritannia ut med navn på to russiske statsborgere, Aleksander Petrov og Ruslan Bosjirov, som var mistenkte i saken.
Statsminister den gang Theresa May sa i Parlamentet at Petrov og Bosjirov er agenter som jobber for Russlands militære etterretningstjeneste GRU.Under en pressekonferanse i Vladivostok den 12. september sa president Putin til journalistar at de hadde nå funnet ut hvem desse personene var, og at han håpet de ville stå fram i media og fortelle sin historie. Dette gjorde de, men sa at de bare skulle se på den vakre katedralen i Salisbury.
Nettstedet og organisasjonen Bellingcat beskyldte senere den ene av desse mennene, Ruslan Bosjirov, for å være oberst i GRU med det virkelige namnet Anatolij Tsjepiga, som ifølge avisen Gazeta i Russland mottok den ærefulle tittelen "Helt av Russland" for sin rolle i Den andre Tsjetsjenia-krigen. Tsjepiga skal også ha gjort tjeneste i 14. SPETSNAZ-brigade. Utnevningen ble gjort av president Putin personlig i 2014.
Den andre, som i Storbritannia hadde kalt seg Aleksander Petrov, heter i virkeligheten Aleksandr Misjkin, er militærlege og jobber for GRU.


== Referanser ==